香港蔴雀食糊牌型

香港蔴雀嘅遊戲規則係最快集齊特定牌型就贏，叫做「食糊」。標準嘅食糊牌型爲「四組一對」，即係集齊「順子」或者「刻子」共四組（「刻子」亦都可以改做「槓子」），加埋「眼」一對。好似下例噉：
（順子）+（槓子）+（刻子）+(刻子)+（眼)
由例子度可以見到，順子係三隻順序嘅同門數字牌，刻子係三隻相同嘅牌，槓子係四隻相同嘅牌，眼係兩隻相同嘅牌。
有個別特殊牌型屬於例外，例如「十三幺」。（唔計自訂規則，香港蔴雀嘅標準牌型中，淨係得「十三幺」係例外。）
食得糊嗰陣，玩家應該即刻嗌「食糊」、「食」或者「糊」，然後將手牌全數翻開（現時亦有唔嗌只翻開全數手牌），證明佢已經湊成有效嘅食糊牌型。如果佢既唔嗌，亦都唔翻開手牌，就視爲放棄嗰次食糊，並繼續行牌。
香港蔴雀本身係可以無番食糊，叫做「雞糊」，以前多數打「雞四」，亦即係雞糊「零番」嚟做起糊，四番就封頂。亦可以選擇四番為滿糊，然後清一色「雙辣」，例牌「三辣」嚟計算。「雙辣」同「三辣」即係按四番嘅價錢，「雙辣」以倍半或者雙倍計算、同「三辣」以雙倍或者三倍計算。因「番」呢個詞係「翻倍」嘅意思，因此食糊每多一番，價錢就翻多一倍。而雙辣同三辣就控制最高注碼喺四番嘅兩倍（正常計算嘅係五番至六番）同四番嘅三倍（六番以上）。
不過現時一般唔承認雞糊；打較大上限番數嗰陣，食糊最少要有三番，叫做「三番起糊」。上限番數嘅食糊牌型就爲「例牌」，一般會採用八番例牌、十番例牌或者十三番例牌，叫做「爆棚」（相當於日本蔴雀嘅役滿）。下表中註明「例牌」嘅段落裏所列出之牌型，都可以統一計算上限番數，例如即使「大三元」同「坎坎糊」都列喺八番嗰度，但係假如賽前玩家統一以十番作爲「爆棚」番數，並且視呢兩種牌型爲上限番數例牌，係噉，嗰雀局裏就會視「大三元」同「坎坎糊」作十番爆棚計算。
有啲玩家更會使用無截糊嘅準則（多喺打全銃制中使用），打出一張牌多家可同時食糊，叫做「一炮多響」或者「炮炮響」嘅玩法，即係每家食糊通通有效。亦有玩家選擇鬥快叫「糊牌」，而只計最快嘅玩家「糊牌」有效，但呢種糊牌方法並冇根據。
賭得比較大嘅人會選擇打無限番，呢個時候例牌亦都按普通番種計算番數（例如大四喜複計混一色對對糊或者字一色，加起嚟就超過十三番例牌）；所以「天糊」同「地糊」等奇牌，一定要事先說明例牌番數。

正統牌型
下表根據標準番數列出各種食糊牌型。有啲牌型，玩家或者會自行修訂唔同規例，改變所計算嘅番數，就加以附註。

零番
雞糊：單純四搭一對、無任何其他組合的牌型，現時一般不能單獨食糊，必須配合其他牌型組合，如現時主流「三番起糊」規則下即需疊加共三番的其他牌型（例：手持一副三元牌刻子再加一張正花時自摸）。

一番
平糊：只有順子、沒有刻子的牌型；以現時主流三番制，大多亦需與其他牌型複合才可食糊，如手持一副三元牌加一張正花。
無花：沒有花牌。
正花：花牌跟座位的風位（門風）吻合。
1號（東）：、
2號（南）：、
3號（西）：、
4號（北）：、
自摸︰自己摸出食糊之牌可加一番。（如本身叫雞糊時自摸即滿足一番起糊的條件，俗稱「自摸雞」。）
門前清（門清）：沒有上、碰、槓（包括暗槓）任何牌而食糊。
番牌：有以下番子的刻子。
三元牌：凡擁有一副由紅中、發財、白板組成的刻子即加算一番。
風牌：東、南、西、北；凡擁有一副吻合門風（西家碰/槓西風）或圈風（南圈碰/槓南風）的刻子即加算一番，若門風與圈風重疊時計兩番（東圈兼東家碰/槓東風可獲兩番，即俗稱的「雙番東」，南圈兼南位時碰/槓南亦可稱為「雙番南」，如此類推。）
搶槓：若聽牌時別家槓出自己所聽之牌，即可搶其槓食糊並多加一番；暗槓除聽十三幺者外均不可搶。有部分規例於所有槓類牌型上應用「出槓」原則，將明槓後的糊牌視作打出槓牌者出銃，若為暗、加槓則仍視作摸槓者本人出銃。於無截糊規例中，若有超過一人同時搶槓亦視同一炮多響、需包賠所有糊牌玩家。
海底撈月：食全局最後一隻牌，若為自摸則另計再加一番。

兩番
槓上開花（槓上自摸）：明/暗/加槓後自摸，補花後不算，外加自摸另計共兩番，但若海底開花的話不另計海底撈月。所有槓類牌型均有部分規例包括「出槓」，將明槓後的糊牌視作打出槓牌者出銃，若為暗槓、加槓即視作摸槓者本人自摸三家賠。
一檯花：集齊同一系列的花牌（即「梅、蘭、菊、竹」或「春、夏、秋、冬」），不再計同系列的正花。（如東家拿到「梅、蘭、菊、竹」及「春」，計算「一台花」同埋「春」共三番。）
或

三番
花糊：集齊七隻花牌可即時食糊，計兩番加自摸一番（部份規例作三加一番），可另計槓上開花、連槓開花、天地糊等；詳見花糊牌規。
對對糊（碰碰糊）：只有刻子的牌型。
混一色：只有一門數字牌（筒/索/萬）跟番子的食糊牌型；另計番子。

四番
花幺九（混老頭）：只有幺九及番子的對對糊，可另計番牌。

五番
小三元：以全部三種三元牌組成兩副刻子加一對眼的牌型；可另計混一色、對對糊及/或字一色。

六番
小四喜：以全部四種風牌組成三副刻子加一對眼的牌型。可另計門圈風、三元牌、字一色。

七番
清一色：只有一門數字牌（筒/索/萬），沒有番子的食糊牌型。可另計平糊、對對糊等。

八番
大三元：集齊中、發、白三個刻子的食糊牌型，可另計混一色、對對糊及/或字一色等。
連槓開花（槓上槓自摸）：連開超過一槓後自摸食糊，槓與槓之間不可補花，若滿四槓即改視為十八羅漢例牌並不另計本牌型；另計番子牌、對對糊、清一色或混一色。可同樣適用於槓上開花的「出槓」原則（如有），並以第一槓的性質判定。
大花糊（八仙過海）：摸齊八隻花可即時糊牌，計八番自摸。詳見花糊牌規。
坎坎胡（四暗刻）：沒有碰、槓過的對對糊。食糊時，單吊將眼可食出銃，雙眼對碰時必須自摸才視作坎坎糊，否則只作門前清對對糊論。另計番子牌、清一色或混一色，但不另計門前清、對對糊。

十番（例牌）
字一色（全字糊）：只有番子的食糊牌型；例牌不另計其他牌型。
清幺九（清老頭）：只有幺九牌的對對糊；例牌不另計其他牌型。
九蓮寶燈（九子連環）：門清狀態下以幺九刻子各一對、其餘二至八各一湊成的清一色，再加任何一隻重複的雀眼即可食糊。例牌不另計清一色等其他牌型。
上述牌型被稱為「聽九張」的正統九蓮寶燈，若先摸得雀眼再聽其他牌者稱為「九蓮花燈」；非門清者稱為「嗌九蓮」（喊九蓮）。

十三番（例牌）
天糊：莊家開局補花後立即自摸，但若暗槓再摸僅作普通槓上自摸論。
地糊：閒家於開局第一輪即自摸，但若暗槓再摸僅作普通槓上自摸論。
人糊：開局第一輪即食別家出銃。
大四喜：以東、南、西、北組成四個刻子的食糊牌型；例牌不另計其他牌型。
十三幺（國士無雙）：集齊六種幺九牌及七種番子牌，再加其中一張作眼即成。唯一可搶暗槓及不能被其他牌型截糊的牌型，俗稱「牌王」。
十八羅漢（四槓子）：開了四個槓的食糊牌型；例牌不另計對對糊等其他牌型。

自訂牌型
以下牌型並唔係標準「清章」蔴雀所有，但根據唔同自訂規例，有部分玩家亦都會接受作有效牌型番數。如果係噉，必須喺開檯前講明。

一番
一般高（二同順）：拿到兩副相同的同門順子。若只接受標準「清章」牌型，則視作零番。
一般低（二步高）：拿到兩副同門的順子，其中一組的數字須爲另一組的遞進1。例如一組是「四、五、六」，另一組是「五、六、七」。若只接受標準「清章」牌型，則視作零番。
缺門（缺一門）：牌型中缺少一種花色序數牌。若只接受標準「清章」牌型，則視作零番。

二番
冧手胡：類似日本牌的「雙立直」，即是糊後門清。
三般高（三同順）：拿到三副相同的同門順子，可另計混一色或清一色。若只接受標準「清章」牌型，則視作零番，若未開牌則視作三個刻子計。
三般低（三步高）：拿到三副同門的順子，其中一組的數字須爲另一組的遞進1，第三組則再遞進1。例如一組是「四、五、六」，另一組是「五、六、七」，第三組是「六、七、八」。可另計混一色或清一色，不另計平糊。若只接受標準「清章」牌型，則視作零番。
一條龍（一氣通貫）：擁有同門一至九的牌。若只接受標準「清章」牌型，則視作零番。

三番
鐘鼓齊鳴（槓爆）：海底撈月兼槓上開花。計三番或例牌自摸。
兩般高（雙龍抱）：拿到兩副般高；若只接受標準「清章」牌型，則視作零番。
兩般低（雙蛇抱）：拿到兩副般低；若只接受標準「清章」牌型，則視作零番。
鏡糊糊：兩門數字牌兩種相同順子。若只接受標準「清章」牌型，則視作零番。
四般高（四同順）：拿到四副相同的同門順子，另計混一色或清一色。若只接受標準「清章」牌型，則視作零番，或視作三個刻子跟一個順子計（沒有上牌翻開或僅翻開一組順子時），但可另計混一色或清一色。玩家在遊戲中也可考慮槓牌。
四般低（步步高）：拿到四副同門的順子，其中一組的數字須爲另一組的遞進1，第三組再遞進1，第四組再遞進1。例如一組是「四、五、六」，另一組是「五、六、七」，第三組是「六、七、八」，第四組是「七、八、九」；若只接受標準「清章」牌型，則視作零番，但兩者均可另計混一色或清一色。
三槓子：槓出三副牌。若只接受標準「清章」牌型，則視作零番。
三喜臨門（三風刻）：牌型有三個風刻，可另計對對糊、混一色。若只接受標準「清章」牌型，則視作零番。
七對子（嚦咕嚦咕）：取得七個不同對子。若有四張相同的牌，不能算是兩個對子。若只接受標準「清章」牌型，則不算有效的食糊牌型。
雙色同刻：兩門數字牌兩組相同刻子，整幅牌沒有順子。若只接受標準「清章」牌型，則只看作對對糊的牌型。
四歸四：四隻相同的牌落到四個順子上。若只接受標準「清章」牌型，則視作零番。（下方例子為三筒）

十番
萬綠叢中一點紅：有五索或紅中在內的綠一色，但不能兩者兼有。若只接受標準「清章」牌型，則只看作混一色、混一色對對糊（不含順子）、清一色（不含紅中及發財）或清一色對對糊（不含順子、紅中及發財）計算，另計番子刻子的番。
百萬石（百萬雄兵）：清一色狀態所有牌數加起來等於或超過一百，可另計對對糊、平糊，但不另計清一色。

十三番
藍一色：只有東、南、西、北、白板或八筒的食糊牌型。若只接受標準「清章」牌型，則只看作混一色對對糊或字一色（不含八筒）計算，另計番子刻子的番。
綠一色：只有二、三、四、六、八索或發財的食糊牌型。若只接受標準「清章」牌型，則只看作混一色、混一色對對糊（不含順子）、清一色（不含發財）或清一色對對糊（不含順子與發財）計算，另計番子刻子的番。
紅孔雀：只有一、五、七、九索或紅中的食糊牌型。若只接受標準「清章」牌型，則只看作混一色對對糊計算，另計番子刻子的番。

包牌規則
落地即係碰牌、上牌、槓牌嗰陣所翻開嘅牌（或者翻開牌呢個動作）。根據傳統，如果打陪銃制：任何食糊嘅九章落地包出銃（包一半）、十二章落地包自摸。
以下係打全銃制，通常嘅包牌罰則包括：
清一色落地：九章落地後，打出同色牌，畀人上、碰或者明槓嗰陣成立。
清幺九落地：一、九筒，一、九索，一、九萬嘅任何三種刻子落地後，打出其餘任何一種，畀人碰或者明槓嗰陣成立。
字一色落地：東、南、西、北、中、發、白任何三種刻子落地後，打出其餘任何一種，畀人碰或者明槓嗰陣成立。
大三元落地：中、發、白其中兩種刻子落地後，打出剩低嗰種，畀人碰或者明槓嗰陣成立。如果嗰玩家大三元九張落地後，仍有其他玩家令嗰玩家十二張落地（包括混一色、混一色加對對糊或者字一色狀態），就由令佢十二張落地嘅玩家包自摸，俗稱包後唔包先。
大四喜落地：東、南、西、北其中三種刻子落地後，打出剩低嗰種，畀人碰或者明槓嗰陣成立。
十八羅漢落地：出現第三槓嗰陣，打出生張牌（冇玩家打過出嚟嘅牌），畀人明槓第四次嗰陣成立。
十二張落地：當打出嘅一張牌令一名玩家十二張落地（唔理任何牌型，包括雞糊），包括令佢數次開加槓或者暗槓後進入單吊嘅狀態嗰陣，都要包自摸。
包牌規則成立嗰陣，如果以上述牌型自摸嗰陣，其他兩家嘅損失由包牌者負擔。如果其他兩家出銃，就由出銃者負擔。

詐糊
詐糊嘅定義：打開咗所有牌（未必係14隻，可能夠會大小相公）之後唔能夠糊出。例如打開咗一副唔能夠糊嘅牌型，或者係唔夠起糊嘅番數（通常係三番）。
如果其中一個玩家打出一隻食糊牌後，喺一循內（即係下一次到呢位玩家摸牌之前）第二位玩家打同一隻牌時唔可以食呢張牌。例子：如果玩家A持有3456萬，而玩家A摸咗3萬之後唔小心打出。然後一循內玩家B都係打3萬，玩家A就唔可以憑呢隻3萬食糊。呢個情況要過完一循到玩家A摸牌之後先會解除。
根據慣例，因為食詐糊者阻礙咗牌局嘅進行，以同大家做大牌嘅機會，所以食咗詐糊必須對每家賠出番數上限嘅分數。即係說如果打最大八番，就要每家賠自摸八番價錢。

花糊牌規
通常情況下，花糊計三番自摸，大花糊計四番至八番或者例牌自摸。
可選擇唔食糊，補咗花後就唔可以食糊。（閒家一開牌七隻花以上除外，見下文。）
根據唔同自訂規例：槓上自摸花糊計四番自摸，如果係明槓嘅話就由出槓者包，暗槓或者加槓嘅話家家賠。
根據唔同自訂規例：槓上槓自摸大花糊當例牌自摸計，如果第一槓係明槓嘅話就由出槓者包，第一槓係暗槓或者加槓嘅話家家賠。
根據唔同自訂規例：莊家一開牌七隻花以上當天糊，如果一開牌少於七隻花嘅話，經過數次補花後集齊七隻花，亦可當做天糊（暗槓後唔算）。
根據唔同自訂規例：閒家一開牌七隻花以上，要補花同等到自己第一次摸牌嘅機會先至可以食花糊（齊14隻牌），唔計地糊。自己曾經上、碰過或者過咗自己第一個摸牌嘅機會之後唔可以食糊。
根據唔同自訂規例：玩家如果已經持有七隻花，可以選擇等待第八隻花，而唔食花糊。如果選擇等待而摸到第八隻花嘅話，計大花糊。

計分
傳統蔴雀以四番為滿糊，隨後以半辣上，每兩番先至跳一倍。（賭得比較大嘅人亦會辣辣上，每一番跳一倍。）
分數計算（全銃制）
番數出銃 （$）自摸